नई दिल्ली: उत्तर-पश्चिम दिल्ली के नेताजी सुभाष प्लेस में आठ महीने की बच्ची के साथ उसके रिश्तेदार भाई ने कथित तौर पर बलात्कार किया. परिजनों ने आरोपी के खिलाफ मामला दर्ज कराया है. पुलिस ने आरोपी को गिरफ्तार कर लिया है. बच्ची को गंभीर हालत में अस्पताल में भर्ती कराया गया है. अस्पताल के अधिकारियों ने बताया कि बच्ची की स्थिति गंभीर लेकिन स्थिर है. पुलिस के अनुसार आरोपी की पहचान सूरज के रूप में हुई है. आरोपी बच्ची के ताऊ का बेटा है. 8 महिने की बच्ची परिवार के साथ शकूरपुर, नेताजी सुभाष पैलेस इलाके में रहती है.